काला-श्वेत कोलोबस
काला-श्वेत कोलोबस (Black-and-white colobus), जिसका वैज्ञानिक नाम कोलोबस (Colobus) है, अफ्रीका में मिलने वाला पूर्वजगत बंदरों का एक जीववैज्ञानिक वंश है, जो लंगूर उपकुल के सदस्य हैं। काला-श्वेत कोलोबस वंश में पाँच ज्ञात जातियाँ और आठ ज्ञात उपजातियाँ हैं। यह घने वनों में रहते हैं और पत्ते, फूल और फल खाते हैं। इस वंश की मादाओं में बच्चों को सांझा बनाकर पाला जाता है, यानि टोली की प्रत्येक मादा हर बच्चे के पालन-पोषण में बराबर का ध्यान देती है।